PLINY: NATURAL HISTORY 



nostra, ut in quaedam acta exeat, sciantque omnes 



3 quam ex aequo tecum vivat imperium, triumphalis 

 et censorius tu sexiesque consul ac tribuniciae 

 potestatis particeps et (quod his nobilius fecisti dum 

 illud patri pariter et equestri ordini praestas) praefec- 

 tus praetorii eius, omniaque haec rei publicae — et 

 nobis quidem qualis in castrensi contubernio ! nec 

 quicquam in te mutavit fortunae amplitudo nisi 



4 ut prodesse tantundem posses ut velles. itaque 

 cum ceteris in venerationem tui pateant omnia 

 illa, nobis ad colendum te famiUarius audacia sola 

 superest. hanc igitur tibi imputabis, et in nostra 

 culpa tibi ignosces. perfricui faciem, nec tamen 

 profeci, quoniam alia \ia occurris ingens et longius 



P etiam submoves ingenii fascibus : fulgurat in nullo 

 umquam verius dictatoria vis eloquentiae, tribunicia 

 potestas facundiae. quanto tu ore patris laudes 

 tonas ! quanto fratris famam ^ ! quantus in poetica 

 es! o magna fecunditas animi — quemadmodum 

 fratrem quoque imitareris excogitasti ! 



6 Sed haec quis possit intrepidus aestimare subiturus 

 ingenii tui iudicium, praesertim lacessitum ? neque 

 enim similis est condicio publicantium et nominatim 



^ famaiu Rackham, famas Detlefsen : amas ciMid. 



4 



